സംസ്ഥാന സര്ക്കാരിനെതിരെ വഞ്ചനാദിനം ആചരിക്കാനൊരുങ്ങി മെഡിക്കല് കോളജ് ഡോക്ടര്മാര് തിരുവനന്തപുരം: സര്ക്കാരിനെതിരെ പ്രത്യക്ഷ സമരവുമായി സര്ക്കാര് മെഡിക്കല് കോളജ് ഡോക്ടര്മാര്. എന്ട്രികേഡര് ഡോക്ടര്മാരുടെ ശമ്ബളവും ആനുകൂല്യങ്ങളും വെട്ടിക്കുറച്ചതിന് എതിരെയാണ് സമരം. കെ ജി എം സി ടി എയുടെ നേതൃത്വത്തില് ശനിയാഴ്ച വഞ്ചനാദിനം ആചരിക്കും. എന്ട്രികേഡര് ഡോക്ടര്മാരുടെ സ്ഥാനക്കയറ്റത്തിനുള്ള കാലാവധി കൂട്ടി, ഡി.എ വര്ധന മരവിപ്പിച്ചു തുടങ്ങിയ പ്രശ്നങ്ങള് ഉന്നയിച്ചാണ് പ്രതിഷേധ പരിപാടി. കൊറോണ സാഹചര്യങ്ങള്ക്കനുസരിച്ച് മെഡിക്കല് കോളേജ് വിദ്യാര്ഥികളുടെ അധ്യാപനം പുന:സ്ഥാപിക്കാനുള്ള നടപടികള് ഉണ്ടായില്ലെന്നും ഇവര് ആരോപിക്കുന്നു. നേരത്തെ ഈ പ്രശ്നങ്ങള് ഉയര്ന്നതോടെ പരിഹാരം കാണുമെന്ന് സര്ക്കാര് ഉറപ്പ് നല്കിയിരുന്നെങ്കിലും നടപടികള് ഉണ്ടാകാത്തതില് പ്രതിഷേധിച്ചാണ് പ്രത്യക്ഷ സമരത്തിലേക്ക് ഡോക്ടര്മാര് നീങ്ങുന്നത്. സമാനമായി കഴിഞ്ഞ മാസം ശമ്ബളം ലഭിക്കാത്തതിനെത്തുടര്ന്ന് പാലക്കാട് മെഡിക്കല് കോളേജിലെ ഡോക്ടര്മാര് സൂചന സമരം നടത്തിയിരുന്നു. ഒപി അടക്കം ബഹിഷ്കരിച്ചായിരുന്നു സമരം. അടിയന്തിര നടപടിയുണ്ടായില്ലെങ്കില് സമരം ശക്തമാക്കുമെന്നും ഡോക്ടര്മാര് അറിയിച്ചിരുന്നു. കൊവിഡ് കാലത്ത് സ്വന്തം ജീവന് പണയം വെച്ച് പ്രവര്ത്തിച്ചിട്ടും, കഴിഞ്ഞ 100 ദിവസമായി ശന്പളം ലഭിക്കാത്തതിനെത്തുടര്ന്നാണ് ഡോക്ടര്മാര് സൂചന സമരം നടത്തിയത്. Tags Kerala government Thiruvananthapuram medical college doctors betrayal day shortlink